Държавен вестник, бр. 52, 2019 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  52
Чл. 33. (1) Преди приключване на първите 12 
месеца след стартиране на дейностите от втора 
група всеки изпълнител на проект внася в АХУ 
за утвърждаване бюджет на предприятието за 
вторите 12 месеца за текущата си дейност.
(2) Преди изтичане на 24-месечния период 
от изпълнение на дейностите от втора група 
всеки изпълнител на проект внася в АХУ за 
утвърждаване бюджет за текущата дейност на 
предприятието и за третите 12 месеца.
(3) Когато срокът на дейностите от втора група 
е по-голям от 36 месеца, изпълнителят представя 
бюджет преди изтичане на 36-ия месец за оста-
ващите месеци до изтичане срока на договора. 
(4) Крайното салдо за дванадесетия месец 
в бюджета за първите 12 месеца за дейностите 
от втора група се посочва като начално салдо 
за първия месец от втория дванадесетмесечен 
бюджетен период. По същия начин крайното 
салдо за всеки следващ 12-месечен период се 
отчита като начално салдо за първия месец от 
последващия бюджетен период от реализацията 
на конкурсното предложение. 
Чл. 34. (1) Във връзка с изпълнението на дей-
ностите от втора група се изготвят периодични 
отчети.
(2) Отчетните периоди се определят в кален-
дарни месеци, като за първи месец на първия 
отчетен период се приема месецът, следващ 
месеца, в който фактически се приключат дей-
ностите от първа група. 
(3) За всеки 12 месеца от изпълнението на 
дейностите от втора група се изготвя отчет за 
постигнатите цели на проекта, реализираните 
печалби и загуби, като се сравняват заложените 
в бюджета приходни и разходни пера с реално 
постигнатите.
(4) Когато срокът на дейностите от втора 
група е по-дълъг от 36 месеца, отчетът за третия 
12-месечен период включва в себе си и месеците, 
превишаващи посочения срок, в случай че пре-
вишението не е по-голямо от 6 месеца. Когато 
превишението е повече от 6 месеца, се изготвя 
самостоятелен отчет.
(5) Отчетите за получените резултати от 
изпълнение на дейностите от втора група се 
представят в АХУ в срок, посочен в договора за 
финансиране.
Чл. 35. Агенцията за хората с увреждания 
предприема действия за разкриване на причи-
ните, когато се установят затруднения в реали-
зацията на дадено конкурсно предложение. Ако 
затрудненията са от такова естество, че не могат 
да се избегнат и предотвратят, а извършваната 
стопанска дейност е свързана с получаване на 
загуби, АХУ може да предприеме необходимите 
законни мерки за възстановяване на изплатеното 
финансиране. 
Чл. 36. (1) Получилите финансиране от АХУ 
еднолични собственици не могат да прехвърлят 
на други лица предприятието си до изтичане на 
срока на договора за финансиране.
(2) Изключение по предходната алинея се до-
пуска само при настъпване на смърт, при устано-
вена по-нататъшна невъзможност по медицински 
предписания да се осъществява договорената дей-
ност и при принудително дългосрочно лекуване. 
Раздел V
Необходими документи при кандидатстване и 
сключване на договора за финансиране с АХУ
Чл. 37. (1) Документи, представяни при кан-
дидатстване:
1. попълнен конкурсен формуляр по образец 
(приложение № 1);
2. попълнен подробен бюджет на конкурсно-
то предложение по образец (приложение № 2 и 
приложение № 3);
3. таблица за оценка на административното 
съответствие по образец (приложение № 4);
4. документ, удостоверяващ наличието на 
трайно увреждане на кандидатстващото лице или 
на едноличния собственик на кандидатстващото 
предприятие;
5. декларация от кандидата за неползване на 
преференции по чл. 49 от Закона за насърчаване 
на заетостта (по образец – приложение № 5);
6. декларация за липса на публични задълже-
ния (по образец – приложение № 5);
7. декларация за това, че за конкурсния про-
ект не са получени средства от други източници 
за финансиране на същите допустими разходи и 
за същата цел (по образец – приложение № 5);
8. автобиография на кандидата (по обра-
зец – приложение № 6), придружена с подходя-
щи документи (от лицензирани образователни 
и обучителни институции), доказващи квали-
фикационни умения – дипломи, сертификати, 
удостоверения и др.;
9. минимум по три актуални оферти или други 
носители на обективна техническа информация 
за всеки от придобиваните активи и всяка от 
получаваните услуги, включени в бюджета на 
предложението; офертите или другите носители 
на обективна техническа информация трябва 
да са издадени не по-рано от един месец преди 
датата на кандидатстване и да са с валидност най-
малкото 4 месеца след датата на кандидатстване;
10. декларация по чл. 10, ал. 3 (по обра-
зец – приложение № 7);
11. копие на предварителен договор за наем и 
писмено съгласие от собственика за извършване 
на предвидените строително-монтажни работи. 
(2) Във връзка с осъществяването на своята 
работа комисията за оценка може да изиска от 
кандидатите и други допълнителни документи, 
доказващи и изясняващи конкретни обстоятел-
ства, които се отнасят до целесъобразността и 
изпълнимостта на конкурсните предложения.
(3) Проектното предложение, включващо 
документите по ал. 1, се представя по един от 
следните начини:
1. на място, в офиса на Агенцията за хората 
с увреждания;
2. чрез лицензиран пощенски оператор;
3. по електронен път.
Чл. 38. Класираните за финансиране кандидати 
сключват договор с изпълнителния директор на 
АХУ, в който се посочва:
1. място на реализация на проекта;
2. размер на отпуснатото финансиране;